Banyuurip, Kecamatan Banyu­urip, Kabupaten Purworejo, Jawa Te­ngah. Tanpa kenyana-nyana bangunan omahe malih kaya wesi, saengga bisa di­tempeli. Wiwit saka jrambahan omah kang durung dikeramik, tembok, prabo­tan omah kang digawe saliyane saka kayu lan plastik, lan sapiturute. Cowek kang sa­ben dina dienggo gawe masak uga malih kaya wesi. Nganti watu-watu kang sumebar ana ing sakiwa tengene omahe uga bisa kaya wesi. Umume magnet iku rak ya mung nempel ana ing logam kang digawe saka wesi. Anehe ing omahe Wa­wan apa dene sakiwa tengene omah barang-barang kang kudune magnet ora bisa nempel, ujug-ujug wae bisa ditem­peli magnet.